Den 24. juni 2022 løp hun for første gang 100 meter under 11 sekunder, da hun løp på 10,91 under Music City Track Carnival Festival i Nashville. Hun kom på fjerdeplass på 100 meter under USA-mesterskapet i friidrett 2022, og senket der sin personlige rekord til 10,78 sekunder. Hun ble også nummer fire på 100 meter under Athletissima i 2022. Under USA-mesterskapet i friidrett 2023 ble hun nummer tre på 100 meter, og hun ble tatt ut til å delta i VM i friidrett 2023, der hun ble nummer ni på 100 meter, og hun deltok på USAs stafettlag som vant 4 x 100 meter stafett. Hun deltok på 4 x 100 meter stafett under Stafett-VM i friidrett 2024, der USA vant.